Številka: 1100-171-2025-3350-12

Datum: 8. 9. 2025

Ministrstvo za vzgojo in izobraževanje na podlagi 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA, 71/23, 22/25 – ZZZRO-1 in 48/25), Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25 – ZJU-1), Proračuna Republike Slovenije za leto 2025 (Uradni list RS, št. 123/23 in 104/24), Proračuna Republike Slovenije za leto 2026 (Uradni list RS, št. 104/24), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24) in Pravilnika o dodeljevanju štipendij za področje vzgoje in izobraževanja (Uradni list RS, št. 63/25) objavlja

**spremembo**

Javnega razpisa za dodelitev štipendij študentom pedagoških študijskih programov v študijskem letu 2025/26

1. V Javnem razpisu za dodelitev štipendij študentom pedagoških študijskih programov v študijskem letu 2025/26 (Uradni list RS, št. 26/25 in 39/25; v nadaljnjem besedilu: javni razpis) se v prvem odstavku 1. točke javnega razpisa črta besedilo: »ali prijavljeni kot iskalci zaposlitve na Zavodu RS za zaposlovanje,«.

V predzadnji alineji razdelka C se na koncu vejica nadomesti s podpičjem.

V zadnjem odstavku te točke se število »100« nadomesti s številom »200«, število »75« nadomesti s številom »150«, število »25« pa nadomesti s številom »50«. V istem odstavku se v besedilu: »Pedagoška fakulteta Univerze v Ljubljani ali magistrski« beseda »ali« nadomesti z vejico, za besedilom »Fakulteta za kemijo in kemijsko tehnologijo Univerze v Ljubljani« pa se doda besedilo: »ali magistrski študijski program druge stopnje izobraževalna matematika, Pedagoška fakulteta Univerze na Primorskem«.

1. V drugem odstavku 2. točke javnega razpisa se tretja alineja črta, prejšnje četrta, peta in šesta alineja pa postanejo nova tretja, četrta in peta alineja.
2. V prvem odstavku 3. točke javnega razpisa se število »420.000,00« nadomesti s številom »840.000,00«, število »60.000,00« nadomesti s številom »120.000,00«, število »360.000,00« pa nadomesti s številom »720.000,00«.
3. V prvem odstavku 7. točke se število »100« nadomesti s številom »200«, število »75« nadomesti s številom »150«, število »25« pa nadomesti s številom »50«.

V četrtem, petem, osmem in devetem odstavku se besedilo: »povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega)« nadomesti z besedilom: »povprečna ocena vseh številčno izraženih zaključenih ocen opravljenih izpitov«.

V devetem odstavku se pred besedilom »izjemni dosežki« doda oznako alineje: »2.«.

Trinajsti odstavek se spremeni tako, da se glasi:

»Povprečna ocena vseh opravljenih izpitov je povprečje vseh številčno izraženih zaključenih ocen opravljenih izpitov študijskega programa za pridobitev izobrazbe na dve decimalni številki natančno ter pomeni število točk po tem merilu.«

V štirinajstem odstavku se število »75« nadomesti s številom »150«, število »25« pa nadomesti s številom »50«.

V petnajstem odstavku se črta besedilo: »(ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega)«.

1. V zadnjem odstavku 9. točke javnega razpisa se besedilo: »Štipendist je lahko oproščen te obveznosti« nadomesti z besedilom: »Če štipendist v času trajanja štipendijskega razmerja sklene pogodbo o zaposlitvi na delovnem mestu strokovnega delavca v vzgoji in izobraževanju, se čas trajanja delovnega razmerja všteva v čas zahtevane zaposlitve v skladu s tem odstavkom. Štipendist je lahko oproščen obveznosti zaposlitve«.
2. V deseti točki javnega razpisa se črta tretji odstavek, prejšnji četrti odstavek postane tretji odstavek in se doda nov četrti odstavek, ki se glasi:

»Štipendist ima pravico do mirovanja štipendijskega razmerja tudi:

* po zaključku zadnjega semestra študijskega programa prve stopnje; za čas največ enega leta do študijskega leta, v katerem bo štipendist vpisan v študijski program iz drugega odstavka te točke;
* po zaključku zadnjega semestra študijskega programa druge stopnje; za čas največ enega leta do zaključka študijskega programa druge stopnje;
* če ni uspešno zaključil letnika, za katerega je prejemal štipendijo ter se ni vpisal v višji letnik; za čas največ enega leta do vpisa štipendista v višji letnik študijskega programa, za katerega prejema štipendijo,
* zaradi zaposlitve na delovnem mestu strokovnega delavca na področju vzgoje in izobraževanja; za čas zaposlitve, vendar ne več kot dve leti. O ponovni uveljavitvi pravice do prejemanja štipendije se na podlagi vložene prošnje štipendista sklene aneks k štipendijski pogodbi.«

V petem odstavku se besedna zveza: »živo rojenega« nadomesti z besedo: »živorojenega«, za besedo »sile« pa doda besedilo: », kot določa pravilnik.«.

V šestem odstavku se za besedilom: »razmerja iz« doda besedilo: »prvih treh alinej«.

Na koncu tretje alineje osmega odstavka se doda besedilo: »razen v primeru iz zadnje alineje četrtega odstavka te točke,«.

1. Ostala določila javnega razpisa ostanejo nespremenjena.
2. Ta sprememba začne veljati naslednji dan po objavi v Uradnem listu Republike Slovenije.

dr. Vinko Logaj MINISTER